23.2.2023.
LV
Eiropas Savienības Oficiālais Vēstnesis
L 58/2041 EIROPAS ĀRĒJĀS DARBĪBAS DIENESTS
2 2 — NODAĻA CITI DARBĪBAS IZDEVUMI (turpinājums)
225
(turpinājums)
2250
(turpinājums) — paralēli pētījumam var īstenot vairākus projektus, lai praksē pārbaudītu iespējamās Eiropas Diplomātijas akadēmijas iezīmes, novērtētu to ietekmi un ievāktu pētījumam nepieciešamo informāciju, piemēram, veiktu Eiropas Diplomātijas akadēmijas izmēģinājuma kursu/darbību, kas ietvertu divu mēnešu ilgu izmēģinājuma programmu 60 atlasītiem darbiniekiem un stažieriem diplomātiem no dalībvalstīm un Savienības iestādēm, un programmu “Erasmus diplomātiem”, kas ļauj aptuveni 60 gados jauniem diplomātiem karjeras sākumposmā pavadīt līdz pat diviem mēnešiem citas dalībvalsts diplomātiskajā dienestā vai EĀDD, tostarp pēc nejaušības principa izvēlētā Savienības delegācijā.
Šajā programmas “Erasmus diplomātiem” izmēģinājuma kursā arī var izpētīt iespēju EĀDD dienesta darbiniekiem pavadīt līdz pat diviem mēnešiem kādas citas, nevis viņu izcelsmes dalībvalsts galvenajā mītnē.
Ja šie eksperimentālie kursi būs sekmīgi, to rezultātā var tikt izveidota vienu gadu ilga akadēmiskā programma.
No izmēģinājuma projekta būs iespējams finansēt pētījumu par šādas Eiropas Diplomātijas akadēmijas izveidi un abu iepriekš aprakstīto izmēģinājuma kursu rīkošanu faktiskajos apstākļos.
Izmēģinājuma projekta pagarināšana par vienu gadu nodrošinās stabilāku pamatu, kas savukārt sekmēs projekta ilgtspēju.
Izmēģinājuma projekta otrā posma mērķis būs divējāds: — paplašinot pētījumu, sniegt plašāku analīzi un pētīt iespējas izveidot Eiropas Diplomātijas akadēmiju un analizēt apmācības vajadzības, jo īpaši pievēršoties topošās akadēmijas mērķgrupām, kas ietver iespēju nākotnē par Savienības diplomātiem kļūt personām, kas nav dalībvalstu diplomāti.
Pētījumā būtu jāanalizē arī gatavošanās iespējamai dalībai EĀDD un Savienības delegācijās, — organizēt izmēģinājuma projekta otro akadēmisko gadu (pēc izmēģinājuma projekta pirmajā posmā paredzētā gada), lai iekļautu tā rezultātus, kā arī dalībvalstu diplomātu līdzdalības dimensiju gaidāmajā Eiropas Diplomātijas akadēmijā.
Principā (tāpat kā pirmajā posmā) piedalīties vajadzētu aptuveni 60 diplomātiskajiem darbiniekiem un stažieriem no dalībvalstīm un Savienības iestādēm.
Sākot ar otro gadu, abiem izmēģinājuma projekta elementiem, proti, pētījumam un eksperimentālajai akadēmiskajai programmai, kā minēts iepriekš, būtu jānodrošina nepieciešamā stabilā pierādījumu bāze un analīze par juridisko un administratīvo struktūru, īstenošanas modeli, pārvaldības struktūrām un budžeta prasībām topošajai Eiropas Diplomātijas akadēmijai.
Analīzes rezultātiem būtu jāattiecas arī uz Eiropas Diplomātijas akadēmijas iespējamo atrašanās vietu, kas varētu būt dažādās tagadējās Savienības akadēmiskās un diplomātiskās apmācības iestādēs, kuras ir augsti specializētas Savienības ārējās darbībās, lai gūtu labumu no šo iestāžu akadēmiskās un praktiskās pieredzes konkrētajā jomā.
Juridiskais pamats
Izmēģinājuma projekts atbilstīgi 58. panta 2. punktam Eiropas Parlamenta un Padomes Regulā (ES, Euratom) 2018/ 1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).